Nr. C 45/14 De Europæiske Fællesskabers Tidende 24. 2. 89 
II 
(Forberedende retsakter) 
KOMMISSIONEN 
Forslag til direktiv om ændring af direktiv 85/3/EØF om vægt, dimensioner og visse andre 
tekniske data for visse landevejskøretøjer 
KOM(88) 759 endelig udg. 
(Forelagt af Kommissionen den 16. januar 1989) 
(89/C 45/12) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 75, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
I direktiv 85/3/EØF ('), som ændret ved direktiv 
88/218/EØF (2), er der fastsat bestemmelser vedrørende 
tilladte total vægt, største tilladte dimensioner samt andre 
tekniske data for visse landevejskøretøjer; 
på tidspunktet for vedtagelsen af direktiv 85/3/EØF og 
af ændringerne af dette kunne bestemmelserne i dette 
direktiv, som følge af beskaffenheden af visse dele af 
vejnettet i Irland og Det Forenede Kongerige, ikke finde 
anvendelse i deres helhed; 
anvendelsen af visse af disse bestemmelser i de pågæl­
dende medlemsstater blev derfor midlertidigt udskudt 
inden for rammerne af en ordning, som Rådet på et 
senere tidspunkt skulle vedtage i en afgørelse; 
det var ikke muligt at fastsætte nævnte ordning i direktiv 
85/3/EØF; 
den 4. februar 1987 forelagde Kommissionen sin første 
rapport for Rådet (3), hvoraf det fremgik, at de broer i 
Irland og Det Forenede Kongerige, som er bygget i 
overensstemmelse med de konstruktionsnormer, der 
anvendes i disse medlemsstater, har en bæreevne, der er 
tilstrækkelig til belastningen af køretøjer med den i 
direktiv 85/3/EØF omhandlede tilladte totalvægt; i den pågældende rapport har Kommissionen anmodet 
om, at der foretages en klassificering af alle broer i syv 
klasser, og at der derefter udarbejdes en handlingsplan 
for vurderingen af broerne samt for det forstærkningsar-
bejde, der skal udføres, således at Kommissionen kan 
fremsætte et forslag vedrørende dispensationernes 
varighed; 
på grundlag af den første rapport og de oplysninger, der 
senere er indhentet, har Kommissionen udarbejdet et 
udkast til sin anden rapport på dette område, der 
omfatter samtlige de dispensationsbestemmelser, som 
gælder for Irland og Det Forenede Kongerige i henhold 
til direktiv 85/3/EØF og de senere ændringer heraf; 
det konkluderes i rapporten, at når de broer, der ikke 
opfylder normerne, er blevet identificeret, og hovedvejs-
broerne er blevet forstærket, er der ikke længere 
grundlag for at opretholde den generelle dispensation; 
de broer, der efter dispensationens ophør endnu ikke er 
blevet forstærket, kan omfattes af lokale restriktioner, 
men der vil herefter ikke længere være grundlag for en 
yderligere forlængelse af den generelle dispensation; 
når ovennævnte sikkerhedshensyn er tilgodeset vil den 
fuldstændige gennemførelse af bestemmelserne i direktiv 
85/3/EØF få positive virkninger for godstransporten ad 
landevej — 
UDSTEDT FØLGENDE DIREKTIV: 
Artikel 1 
I direktiv 85/3/EØF foretages følgende ændringer: 
Artikel 8 affattes således: 
O EFT nr. L 2 af 3. 1. 1985, s. 14. 
O EFT nr. L 98 af 15. 4. 1988, s. 48. 
O KOM(87) 34 endelig udg. »Bestemmelserne i artikel 3 skal ikke, for så vidt 
angår de normer, der er anført i punkt 2.2, 3.3.2 og 
3.4 i bilag I, finde anvendelse over for Det Forenede 
Kongerige og Irland før efter den 31. december 1996. 
24. 2. 89 De Europæiske Fællesskabers Tidende Nr. C 45/15 
Det Forenede Kongerige og Irland skal dog indtil 
den 31. december 1996 anvende de bestemmelser i 
artikel 3 for vogntog af den type, der er omhandlet i 
stk. 2.2.2 i bilag I, såfremt 
— totalvægten ikke overstiger 38 tons 
— vægten af et tre-akslet køretøj med den akselaf­
stand, der er nærmere fastsat i stk. 3.3.2 i bilag I, 
ikke overstiger 22,5 tons 
samt for vogntog af den type, der er omhandlet i stk. 
2.2 i bilag I, hvis drivakseltryk ikke overstiger 10,5 
tons.« Artikel 2 
Medlemsstaterne træffer efter samråd med Kommis­
sionen de nødvendige foranstaltninger for at efterkomme 
bestemmelserne i dette direktiv senest den 1. juli 1989. 
Medlemsstaterne underretter Kommissionen om de 
foranstaltninger, som de træffer med henblik på gennem­
førelsen af dette direktiv. 
Artikel 3 
Dette direktiv er rettet til medlemsstaterne. 
Forslag til Rådets direktiv om ændring af direktiv 64/432/EØF for så vidt angår administrative 
områder og ophør med serologisk undersøgelse for brucellose hos visse typer svin 
KOM(89) 10 endelig udg. 
(Forelagt af Kommissionen den 27. januar 1989) 
(89/C 45/13) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 43, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger; 
Rådets direktiv 64/432/EØF af 26. juni 1964 om veteri­
nærpolitimæssige problemer ved handel inden for Fælles­
skabet med kvæg og svin ('), senest ændret ved direktiv 
88/406/EØF (2), beskriver en del af en medlemsstats 
område, der defineres som en region; 
som følge af en ændring af administrative enheder bør 
Nederlandene gives mulighed for at anvende denne 
enhed i forbindelse med handel inden for Fællesskabet; 
på grund af nedgang i sygdomsforekomst kombineret 
med ændrede produktionsmønstre bør kravet om at 
blodprøve visse typer svin, der indgår i handelen inden 
for Fællesskabet, ophæves — UDSTEDT FØLGENDE DIREKTIV: 
Artikel 1 
I direktiv 64/432/EØF foretages følgende ændringer: 
1. I artikel 2, litra o), syvende led, ændres »provinde« til 
»RW-Kring«. 
2. I artikel 3, stk. 4, indsættes som andet afsnit efter litra 
ii): 
»Disse undersøgelser behøver dog kun at foretages på 
svin, der er opdrættet eller har tilbragt en vis tid i et 
ekstensivt opdrætningssystem.« 
3. I bilag F til sundhedscertifikat formular III indsættes 
følgende sætningsled i fodnote 6: 
»og som er opdrættet eller har tilbragt en vis tid i et 
ekstensivt opdrætningssystem.« 
Artikel 2 
Medlemsstaterne sætter de nødvendige love og admini­
strative bestemmelser i kraft for at efterkomme dette 
direktiv senest den 1. juni 1989. De underretter straks 
Kommissionen herom. 
C) EFT nr. 121 af 29. 7. 1964, s. 1977/64. 
O EFT nr. L 194 af 22. 7. 1988, s. 1. Artikel 3 
Dette direktiv er rettet til medlemsstaterne.